नताशा-रिशिका की जोड़ी ने आसानी से जीता युगल खिताब
स्पोर्ट्स रिपोर्टर| ग्वालियर
सिटी सेंटर टेनिस स्पोर्ट्स कॉम्पलेक्स में खेली जा रही आईटीएम यूनिवर्सिटी आईटीएफ फ्यूचर वुमंस इंटरनेशनल टेनिस चैंपियनशिप में नताशा पलाहा और रिशिका संगकारा की जोड़ी डबल्स चैंपियन बनी। टॉप सीड भारतीय जोड़ी ने शुक्रवार को फाइनल में अपने यहां की ही सेकंड सीड रिया भाटिया और श्वेता चंद्रा राना को 6-4, 6-2 से हराकर विजयी ट्रॉफी पर कब्जा जमाया। उधर इंदौर की महक जैन ने फातमा को 6-3, 4-0 से और गुजरात की ज़ील देसाई ने स्विट्जरलैंड की लुले रेडोवकिक को 6-3, 7-5 से हराकर सिंगल्स के फाइनल में पहुंची। डबल्स मुकाबलों का समापन भिंड एसपी अनिल सिंह कुशवाह ने खिलाड़ियों को पुरस्कार प्रदान कर किया। इस दौरान सेवानिवृत्त आईजी रामलाल वर्मा, एसपी अजाक वीरेंद्र जैन, आईटीएम यूनिवर्सिटी के रजिस्ट्रार डॉ. ओमवीर सिंह, विक्रम अवार्डी अनुराग ठाकुर, रवि पाटनकर, अनिल चौहान, रजनीश शर्मा और डॉ. अजय उपाध्याय विशिष्ट अतिथि बतौर मौजूद रहे।
डबल्स फाइनल जीतने के बाद नताशा व रिशिका की जोड़ी गले मिलते हुए।
समापन समारोह में धूपड़ कर सकते हैं बड़ी घोषणा
इंटरनेशनल टेनिस चैंपियनशिप का समापन शनिवार को ऑल इंडिया टेनिस एसोसिएशन के ज्वाइंट सेक्रेटरी अनिल धूपड़ के मुख्यातिथ्य में होगा। वे सुबह 9:30 बजे से सिंगल्स का फाइनल देखेंगे। इसके बाद विजेता व उपविजेता को पुरस्कृत करते हुए शहर को एक बड़ी चैंपियनशिप के आयोजन कराने की घोषणा करेंगे। अध्यक्षता आईटीएम यूनिवर्सिटी के एमडी दौलत सिंह करेंगे।
फातमा रिटायर, महक पहुंची फाइनल में
ग्वालियर चंबल टेनिस एसोसिएशन के तत्वावधान में यहां खेली जा रही टेनिस चैंपियनशिप में शुक्रवार को खेले गए सिंगल्स के पहले सेमीफाइनल में टॉप सीड ओमान की फातमा अल निभानी और इंदौर की महक जैन की भिड़ंत हुई। इस मैच में फातमा के खेल पर तीसरे दिन भी बीमारी का असर देखने को मिला। अपनी वीकनेस के चलते वह मैच का पहला सेट 6-3 से गंवा बैठी। इसके बाद दूसरे सेट में भी महक ने कोई मौका नहीं दिया और 4-0 से आगे रहते हुए मैच पर अपनी पकड़ बना ली। इस स्कोर पर ही फातमा की हिम्मत ने जवाब दे दिया और वह रिटायर होकर कोर्ट से बाहर चली गईं। महक ने 6-3, 4-0 से जीत दर्ज कर ली।
डबल्स के विजेता व उपविजेता खिलाड़ी अतिथियों के साथ।
hin_Deva mai_Deva hin_Deva hin_Deva hin_Deva hin_Deva bho_Deva hin_Deva hne_Deva